דודו ארז

דודו ארז (נולד ב-9 בספטמבר 1972) הוא קומיקאי, שחקן, תסריטאי, מגיש, שדרן רדיו, במאי טלוויזיה, וסטנדאפיסט ישראלי. בעבר עסק גם בעריכת דין. נחשב למייסד סוגת משאלי הרחוב בישראל, אותה שכלל בשלל תוכניות (קומי קומי, ארץ נהדרת, אחרי הכל עם טל ברמן, אולפן ליגת האלופות ואחרות.) ארז זוכה פרס האקדמיה לטלוויזיה (2018) על תוכניתו "החפרנים" (כאן 11), ופרס אגודת העיתונאים (2021) על תוכניתו "שלושה שיודעים" (כאן תרבות). נולד בשם דוד יעקב בנתניה. בנעוריו למד בבית הספר ביאליק בעיר הולדתו, בבית הספר לאומנויות "הבוסתן" והתיכון טשרניחובסקי במגמת פיזיקה. את שירותו בצה"ל עשה ביחידת הפטריוט שבמערך ההגנה האווירית והיה אחד מהחיילים שנשלחו להביא את המערכת מארצות הברית בזמן מלחמת המפרץ הראשונה. לאחר השירות הצבאי היה לשוטר במשטרת ישראל. למד לימודי תואר ראשון במשפטים באוניברסיטת ת"א, הוסמך כעורך דין והועסק בפרקליטות מחוז תל אביב. הוא משרת במילואים בבית הספר למשפט צבאי שבפרקליטות הצבאית, כקצין בדרגת סרן. ארז ביים את תוכנית המצלמה הנסתרת "קומי קומי" בערוץ ג'טיקס, השתתף בה, והיה שותף לכתיבת התוכנית. כתסריטאי כתב קומדיות ודרמות לילדים בערוץ ג'טיקס ('מינזרה', 'נוף ירח', 'מול כולם', 'ההפסקה הנסתרת' ועוד), וכשחקן הופיע בתוכנית הקומית "בלאגן" באותו ערוץ, ובסדרה הקומית "בלאגן ועד אילת" בתפקיד אלישיי ובתפקיד עצמו. בנוסף, השתתף בשידורי ליגת האלופות בערוץ הספורט, בעונה הראשונה של התוכנית Y בעשר בערוץ Yes Y, וב"אחרי הכל" עם טל ברמן בערוץ 2, שם הופיע בכינוי "דודו מהטלוויזיה". בשנים 2007–2009 הנחה את תוכנית ההומור והסאטירה "מהדורה מוגבלת" בערוץ ביפ, וכן היה שותף לכתיבת התוכנית. בשנת 2008 השתתף בסרט מוקומנטרי אודות סרטי הפורנוגרפיה המצולמים בישראל, הקרוי "זהירות, פורנו", אשר שודר אף הוא בערוץ ביפ, כשארז הוא המנחה המתעד את התופעה, וחוברים אליו שחר חסון ואבי אטינגר. הוא השתתף בכתיבת התסריט לסרט, כשההומור בסרט הוא תולדה של ההומור בתוכנית "מהדורה מוגבלת", וביטויים חוזרים רבים משותפים לשתי ההפקות. בשנים 2009–2010 הנחה את תוכנית האירוח הלילית "לילה בכיף" בערוץ ביפ במשך 2 עונות. במקביל שימש כתב שטח בעונה השישית של התוכנית "ארץ נהדרת", במסגרת הפינה "ארץ שואלת", בה ערך משאלי רחוב הומוריסטים, ברחבי ישראל, בנושא הבחירות. החל מ-2010 ארז מופיע ברחבי הארץ, במסגרת הופעות סטנדאפ. כאמן סטנדאפ התארח בתוכניות "מחוץ לחוק" בערוץ קומדי סנטרל (עונה 3), ובתוכנית "מלחמת המינים", ששודרה בערוץ 2. בליל הסילבסטר של שנת 2010 הגיש לצד אבי אטינגר את הספיישל "ביפ פארטי באס" בערוץ ביפ, שכלל שידור חי של 4 שעות רצופות, מתוך אוטובוס נוסע. בהמשך אותה שנה הופיע גם בתוכניות "חומר טוב", "יאללה, נקסט!" ו"המעבדה של ביפ", אף הן בערוץ ביפ. בינואר 2011 הנחה את התוכנית "טלוויזיה במיטבה", במסגרת שידורי קשת בערוץ 2, ואף שימש אחד הכותבים. באותה שנה השתתף ושימש ככותב, במיני-סדרה הקומית "זהירות טלוויזיה", ששודרה בערוץ 2, וכן הוביל את קמפיין הפרסום של חברת המזגנים "טורנדו". בשנת 2012 הגיש את התוכנית "זה מהטלוויזיה" בערוץ 2, השתתף בתוכנית הלייט-נייט היומית "איזה יום", באותו ערוץ, ובסדרת האינטרנט הקומית "סנאי סנאי", יחד עם ירון ברלד. בשנת 2013 יצר את תוכנית הלייט נייט "חיות לילה" בערוץ הוט קומדי סנטרל, אותה הגיש יחד עם ירון ברלד, וכן הגיש את התוכנית "הורדה חוקית" בערוץ 24, יחד עם עדי נוימן. בשנת 2014 השתתף בסדרה "איטי ועצבני", שמשודרת בערוץ זום, ושימש פרזנטור של המשקה "דנונה". לקראת הבחירות לכנסת העשרים, ערך משאלי רחוב הומוריסטיים ברחבי ישראל במסגרת התוכנית "אנשים" בערוץ 2. באותה השנה הגיש תוכנית רדיו אקטואלית-קומית לילית בגלי צה"ל יחד עם אבי אטינגר. משנת 2015 ועד אמצע 2017 חברו ארז ואטינגר להגשת תוכנית נוספת בגלי צה"ל, מדי חמישי בצהריים, בצורת משדר קומי לסיכום השבוע. החל מספטמבר 2014 הוא מגיש ושותף לכתיבת "החפרנים", תוכנית לילדים העוסקת במדע בטלוויזיה החינוכית, בהשתתפות מירב פלדמן, יובל סגל ורחלי רוטנר. התוכנית זכתה בשנת 2018 בתואר התוכנית הטובה ביותר בקטגוריית מגזין ילדים ונוער על ידי האקדמיה לטלוויזיה. בשנת 2016 החל לשמש כמנחה פינת משימות במשחק הטלוויזיה "הטוב מכולם" בערוץ 2. יחד עם עדי שילון, הגיש גם את עונת הספיישל של התוכנית "פיצוחים" לציון יובל לטלוויזיה החינוכית לצד מיכאל הנגבי המשמש בתפקיד היועץ, והשתתף בתוכנית "רשות הדיבוב", ששודרה בערוץ הראשון. ב-2019 ארז השתתף בסדרה מטומטמת בהוט, בתפקיד 'אשר בוארון', עוה"ד של מוריס, ובסדרה "כפולה" בתפקיד עצמו. בנוסף, הצטרף לצוות הכתבים הקומים של שי בשידור ברשת 13, ובדצמבר 2019 שודר ספיישל הסטנדאפ של דודו ארז "צוחקים אתכם" ברשת 13. לקראת הבחירות לכנסת ה-24 גילם את גדעון סער בתוכנית "ארץ נהדרת", בה הגיש פינה בעבר. בשנת 2022 החל להגיש את תוכנית סיכום היום של ynet radio יחד עם יואב רבינוביץ', ובשנת 2023 החל להגיש את ההסכת "חיים בפודקאסט", יחד עם יגאל שפירא והביולוגית ורד שפירא, על עולם החי והצומח. במאי 2017, עם פתיחת שידורי תאגיד השידור הישראלי "כאן", החל להגיש את תוכנית הבוקר היומית "שלושה שיודעים" ברשת "כאן תרבות". התוכנית עוסקת בנושאי מדע, ידע ותרבות בשילוב נימה הומוריסטית. התוכנית זכתה בפרס אגודת העיתונאים לשנת 2021, בקטגוריית תוכניות המלל. באותה שנה גם יצא לאקרנים סרט קולנוע בו שיחק: "ג'סטה", בבימויו של קובי מחט. ב-2020 הגיש את ספיישל החפרנים ביום הבחירות, ששודר בכאן חינוכית. בנוסף, השתתף כפאנליסט קומי בתוכנית "חכמים בלילה" שבכאן 11, השתתף בסדרה "קופה ראשית" המשודרת באותו ערוץ, והגיש את נגזרת "המרדף" לימי הקורונה: "המרדף עד בית" בכאן 11. ב-2023 הצטרף לצוות הכתבים של 'ערב עם שי שטרן', לטובת משאלי רחוב שערך בתקופת מלחמת חרבות ברזל. באוגוסט 2024 השתתף כמתמודד בעונה השמינית של התוכנית "המרדף" בכאן 11. ארז מתגורר בתל אביב. לפני עיסוקיו הנוכחיים הוסמך כעורך דין. בעבר סבל מדלקת קרום הלב. ארז גרוש פעמיים. בפברואר 2019 נולד בנו הבכור, מבת זוגו ענת רחל עורי, אותה הכיר בצוות ההפקה של "שלושה שיודעים". באפריל 2021 נולד בנו השני. ארז צמחוני. קומי קומי (פוקס קידס) בלאגן (פוקס קידס) בלאגן ועד אילת (פוקס קידס) אחרי הכל עם טל ברמן (ערוץ 2) מהדורה מוגבלת (ביפ) לילה בכיף (ביפ) טלוויזיה במיטבה (ערוץ 2) ארץ נהדרת (ערוץ 2) זה מהטלוויזיה (ערוץ 2) זהירות, טלוויזיה (ערוץ 2) איזה יום (ערוץ 2) הורדה חוקית (ערוץ 24) חיות לילה (קומדי סנטרל) החפרנים (הטלוויזיה החינוכית הישראלית) פיצוחים (שעשועון) (הטלוויזיה החינוכית הישראלית) הטוב מכולם (ערוץ 2) רשות הדיבוב (הערוץ הראשון) ג'סטה (סרט קולנוע) מלחמת המינים (ערוץ 2) מחוץ לחוק (קומדי סנטרל) אתר האינטרנט הרשמי של דודו ארז דודו ארז, ברשת החברתית פייסבוק דודו ארז, ברשת החברתית אקס (טוויטר) דודו ארז, ברשת החברתית אינסטגרם דודו ארז, סרטונים בערוץ היוטיוב דודו ארז, במיזם "אישים" לתיעוד היצירה הישראלית דודו ארז, במסד הנתונים הקולנועיים IMDb (באנגלית) דודו ארז, באתר "אידיבי", מאגר הידע העברי לקולנוע ישראלי ועולמי דנה הרמן, עו"ד קומיקאי, באתר ynet, 22 באוגוסט 2007 חגית גינזבורג, עכבר העיר אונליין, טלוויזיה במיטבה: התכנית הכי מצחיקה על המסך, באתר הארץ, 12 במרץ 2011 הילו גלזר, בתפקיד עצמם: ברלד ודודו ארז בראיון פרוע, באתר Xnet‏, 31 ביולי 2013 שיר זיו, החממה:החפרנים, באתר ישראל היום, 23 במרץ 2015 רותי זוארץ, ‏החפרן: דודו ארז מסביר איך הגיע לעולם הילדים וגרף מחמאות מקיר לקיר, באתר מעריב אונליין, 25 בינואר 2016 איילת שני, דודו ארז: "כשאמרו שהמצב שלי קריטי, פשוט אמרתי לעצמי טוב נו, אם זה מה שצריך להיות, אז יאללה. באמת הגשמתי את רוב החלומות שלי, אז התמסרתי לתהליך", באתר הארץ, 3 באוגוסט 2016 אבנר שביט‏, "אף אחד לא צחק": דודו ארז נזכר בטראומה הכי גדולה שלו לקראת צאת "ג'סטה". ריאיון אישי, באתר וואלה, 7 ביולי 2017 יורם יובל, שיחת נפש עם דודו ארז, הטלוויזיה החינוכית, 30 ביולי 2017 יהודה נוריאל, לא בכיף, באתר "ידיעות אחרונות", 7 באוגוסט 2018 שיר זיו, "לא רוצה שבשבילי יחתכו ראש לחיה. מעדיף לאכול בננה", באתר ישראל היום, 14 במרץ 2019 דודו ארז מתארח בפודקאסט "מאחורי כל צחוק" של אלדד שטרית, 19 באוגוסט 2019 מיקי לוין, ‏דודו ארז: "מעדיף להקיף את עצמי בליצנים מאשר בנרקומנים", באתר מעריב אונליין, 19 ביוני 2017 הדר פריאנטה, "דודו התבלט במקצועות ריאליים. הופתעתי שהוא בחר לעסוק בבידור", באתר Xnet‏, 10 ביולי 2005 רחלי רוטנר, לילה של פרידה, בכיף, באתר nrg‏, 15 באוקטובר 2009 סדרה אינטרנטית חדשה לירון ברלד ודודו ארז, באתר הארץ, 1 באוגוסט 2012 דוד אברהם‏, מחזור גיוס נוסף בגל"צ: דודו ארז, אבי אטינגר וירדן בר כוכבא, באתר וואלה, 10 בפברואר 2015 אסף שלונסקי, החפרנים: מידע בכיף, באתר ישראל היום, 2 בספטמבר 2014 ג'וני דוב, דודו ארז מציג: הומור נוירוטי לילדים, באתר nrg‏, 2 בספטמבר 2014 גלית עדות, ‏אני רק שאלה: דודו ארז ממציא את עצמו מחדש ב"החפרנים", באתר מעריב אונליין, 31 במרץ 2015 רחלי מלק–בודה, נקמת היורם: דודו ארז כוכב מעונב, באתר nrg‏, 26 ביוני 2015 חיים בפודקאסט - YouTube, באתר www.youtube.com אבנר שביט‏, "אף אחד לא צחק": דודו ארז נזכר בטראומה הכי גדולה שלו לקראת צאת "ג'סטה", באתר וואלה, 7 ביולי 2017 אינטימי עם רפי רשף, ‏"התרופה מפוררת אותך מבפנים", באתר ‏מאקו‏, 20 בינואר 2022 "לא רוצה שבשבילי יחתכו ראש לחיה, מעדיף לאכול בננה", באתר ישראל היום, 14 במרץ 2019 מיקי לוין, ‏דודו ארז: "מעדיף להקיף את עצמי בליצנים מאשר בנרקומנים", באתר מעריב אונליין, 19 ביוני 2017